stanford-oval/wikipedia huggingface dataset:
ทะเลลึก
ชีววิทยา > อาหาร

สิ่งมีชีวิตในทะเลลึกเกือบทั้งหมดพึ่งพาการจมน้ำและสารอินทรีย์ที่ตายแล้วเป็นส่วนใหญ่ซึ่งอยู่ในรูปของหิมะทะเลประมาณ 1-3% กับซากสัตว์ 97-99% เช่น ซากปลาหรือวาฬเป็นต้นและนอกจากนี้ยังมี Freyellidae ที่กินอาหารจากอนุภาคอินทรีย์โดยใช้หนวดได้อีกด้วยอีกทั้งไวรัสทะเลยังมีบทบาทสำคัญในการขับสารอาหารในตะกอนในทะเลลึก (ระหว่าง 5x1012 และ 1x1013 เฟสต่อตารางเมตร) ในตะกอนของทั่วโลก
ชีววิทยา > เคมีสังเคราะห์

มีหลายสายพันธุ์ที่ไม่ได้พึ่งพาอินทรียวัตถุโดยสิ่งมีชีวิตเหล่านี้จะอยู่บริเวณปล่องแบบน้ำร้อนยกตัวอย่างเช่นความสัมพันธ์ทางชีวภาพระหว่างหนอนท่อและแบคทีเรียเคมีบำบัด ซึ่งปล่องแบบน้ำร้อนนี้เป็นหนึ่งในระบบนิเวศที่ไม่กี่แห่งบนโลกที่ไม่ต้องอาศัยแสงแดดในการจัดหาพลังงาน
การสำรวจ

ทะเลลึกเป็นสภาพแวดล้อมที่ไม่เป็นมิตรกับมนุษย เป็นพื้นที่ที่ได้รับการสำรวจน้อยมากบนโลกและเนื่องจากแรงดันทำให้เรือดำน้ำบางลำไม่สามารถเข้าไปสำรวจได้ ดั้งนั้นการสำรวจจึงมีวิธีคือ:
ยานพาหนะดำน้ำที่ดำเนินการจากระยะไกล
เรือดำน้ำทนแรงดันสูง
สิ่งมีชีวิต

เป็นเวลานานมากที่นักวิทยาศาสตร์เชื่อว่าไม่มีชีวิตที่จะสามารถอาศัยอยู่ในทะเลลึกได้ แต่ในตอนนี้การวิจัยทางวิทยาศาสตร์ได้พิสูจน์ให้เห็นว่ามันเป็นตรงกันข้ามเลย ท้องทะเลลึกเป็นที่อยู่อาศัยที่ใหญ่ที่สุดในโลก ในความมืดทั้งหลายของสิ่งมีชีวิตจำนวนมากแปลกประหลาดและไม่เคยพบเจอที่ไหน ทั้งนี้สัตว์ทะเลลึกมีการปรับตัวเพื่อให้สามารถต้านทานแรงดันน้ำได้ถึง 1,000 เท่าซึ่งเยอะมากกว่าความดันของอากาศบนบก ปลาบางชนิดในทะเลน้ำลึกมันมักจะกินสิ่งมีชีวิตขนาดเล็กและปลาอื่น ๆ อีกทั้งพวกมันมีขากรรไกรขนาดใหญ่และยาวที่ยืนอยู่ด้านหลังฟันโดยทุกอย่างที่แหวกว่ายอยู่จะถูกพวกมันคว้าและกลืน ปลาบางชนิดมีการขยายท้องเพื่อให้พวกมันสามารถที่จะกินเหยื่อที่มีขนาดใหญ่กว่าตัวเองได้ ที่ใต้ทะเลลึกนั้นสิ่งชีวิตส่วนมากเป็นดอกไม้ทะเล, เวิร์ม, ปลิงทะเล, ดาวเปราะปู, กุ้งและอื่น ๆ
ส่วนใหญ่ของปลาที่อาศัยอยู่ที่นี่จะมีการเรืองแสงโดยพวกมันสร้างแสงของตัวเองผ่านปฏิกิริยาทางเคมีในร่างกายของพวกมัน บางชนิดที่อาศัยอยู่ที่นี่ ชนิดที่แตกต่างกันของทะเลดอกไม้ทะเล
ใต้ทะเลลึกนั้นสิ่งที่จำเป็นต่อการดำรงชีวิตินั้นจะน้อยลง มีแรงดันน้ำมหาศาลออกซิเจนน้อยสภาพน้ำนั้นเย็นยะเยือกเป็นจุดเยือกแข็งและบางส่วนมีอุณหภูมิสูงถึง 400°C  จนทำให้คิดได้ว่ายากที่จะมีสิ่งมีชีวิตอยู่ แต่กลับกลายเป็นว่าใต้ทะเลลึกแห่งนี้มีปลาหลากหลายสายพันธุ์ชนิดมากมายโดยมีการค้นพบน้อยมากเพียง 2% จากการค้นพบปลาในทะเลทั้งหมดซึ่งอาจมีสายพันธ์ที่เรายังไม่ค้นพบอีกเป็นจำนวนหนึ่งโดยพวกมันนั้นมีการวิวัฒนาการแปลก ๆ เพื่อให้พวกมันปรับสภาพเพื่อที่จะสามารถดำรงชีวิตอยู่ในสภาพที่สุดขั้วในสถานที่แห่งนี้ได้ แหล่งอาหารของพวกมันส่วนใหญ่ก็จะเป็นซากศพที่ตายแล้วตกลงมาเบื้องล่างหรือการล่า ทั้งนี้ก็มีปลาสายพันธ์ต่าง ๆ มากมายเช่นปลาฉลามครุย ปลาไหลกัลเปอร์ และอื่น ๆ
ดูเพิ่ม

ปลาทะเลลึก
แบลคสโมกเกอร์ ปล่องไฮโดรเทอร์มอลที่สามารถพบได้ในใต้ทะเลลึก
กราฟแสดงการเปลียนแปลงอุณหภูมิ
คลิปการสำรวจสิ่งมีชีวิตและปลาทะเลลึก
ฟัวกรา

| --- | --- |
ฟัวกราพร้อมกับเมล็ดมัสตาร์ดและถั่วเขียวในเป็ด ราดน้ำ
ประเภท: มูส, พาร์เฟต์ หรือสเปรด
ส่วนผสมหลัก: ตับของเป็ดหรือห่าน
 ตำราอาหาร: ฟัวกรา   สื่อ: ฟัวกรา
เป็ดแมลลาร์ดมักถูกใช้ทำฟัวกรามากที่สุด
ฟัวกรา (ฝรั่งเศส: foie gras, ออกเสียง: [fwa ɡʁɑ]; แปลตรงตัว: "ตับอ้วน") เป็นผลิตภัณฑ์อาหารที่ทำมาจากตับของเป็ดหรือห่าน รายงานจากกฎหมายฝรั่งเศส ฟัวกราถือเป็นตับของเป็ดหรือห่านที่ถูกทำให้อ้วนด้วยวิธีการให้อาหารทางสายยาง ในประเทศสเปน และประเทศอื่น จะใช้วิธีการให้อาหารตามธรรมชาติ ฝูงเป็ดถูกบังคับให้กินอาหารสองครั้งต่อวันเป็นเวลา 12.5 วัน ส่วนห่านอยู่ที่สามครั้งต่อวันเป็นเวลาประมาณ 17 วัน ฝูงเป็ดถูกฆ่าในวันที่ 100 และห่านถูกฆ่าในวันที่ 112
เทคนิคการให้อาหารผ่านหลอดสามารถสืบได้ถึง 2500 ปีก่อนคริสตกาล เมื่อชาวอียิปต์โบราณเริ่มเก็บนกไว้ทำอาหารและทำให้มันอ้วนโดยการบังคับกิน ปัจจุบัน ฝรั่งเศสเป็นประเทศที่ผลิตและบริโภคฟัวกรามากที่สุด ถึงแม้ว่าจะมีการผลิตและบริโภคทั่วโลกก็ตาม โดยเฉพาะชาติยุโรป สหรัฐ และจีน
ฟัวกรา เป็นอาหารที่มีไขมันมาก และยังมีเส้นใยมากอีกด้วย แต่เดิมแหล่งผลิตฟัวกราที่ดีที่สุด คือ เมืองตูลูซ ทางภาคใต้ของฝรั่งเศส แต่ปัจจุบันนี้สามารถหารับประทานได้เกือบทุกที่ 
องค์การสิทธิสัตว์และสวัสดิการสัตว์ถือว่า ขั้นตอนการผลิตฟัวกรานั้นโหดร้าย เนื่องจากเป็นการบังคับป้อนอาหารให้ห่านหรือเป็ดด้วยข้าวโพด เพื่อให้มีตับใหญ่กว่าปรกติ นอกจากนี้ การผลิตฟัวกรานั้นผิดกฎหมายในหลายพื้นที่ เพราะถือเป็นการทรมานสัตว์ เป็นต้นว่า ใน
นอร์เวย์
เนเธอร์แลนด์
เดนมาร์ก
โปแลนด์ (เคยเป็นผู้ผลิตอันดับ 5 ของโลก เมื่อ ค.ศ. 1999)
ฟินแลนด์
เยอรมนี
ลักเซมเบิร์ก
สวิตเซอร์แลนด์
สวีเดน
สหรัฐอเมริกา: เมืองชิคาโกและรัฐแคลิฟอร์เนีย (เริ่ม พ.ศ. 2555)
สหราชอาณาจักร
สาธารณรัฐเช็ก
ออสเตรีย (6 ใน 9 รัฐ)
อาร์เจนตินา
อิตาลี
อิสราเอล
ไอร์แลนด์
ดูเพิ่ม

Shen Dzu – การทำให้หมูอ้วนด้วยวิธีการที่คล้ายกัน
รายชื่ออาหารจากเป็ด
ออร์โทลัน บันติง (Ortolan bunting)
อาหารพิเศษ
โรคไขมันพอกตับที่ไม่มีแอลกอฮอล์
สารานุกรม

Larousse Gastronomique, by Prosper Montagne (Ed.), Clarkson Potter, 2001. ISBN 0-609-60971-8.
Alford, Katherine (2001). Caviar, Truffles, and Foie Gras. Chronicle Books. ISBN 978-0-8118-2791-1..
Bett, Henry (2003). Wanderings Among Words. Kessinger Publishing. ISBN 978-0-7661-7792-5..
Davidson, Alan (1999). The Oxford Companion to Food. Oxford University Press. ISBN 978-0-19-211579-9..
Faas, Patrick (2002). Around the Table of the Romans: Food and Feasting in Ancient Rome. Palgrave Macmillan. ISBN 978-0-312-23958-9..
Giacosa, Ilaria Gozzini (1994). A Taste of Ancient Rome. University of Chicago Press. ISBN 978-0-226-29032-4..
Ginor, Michael A. (1999). Foie Gras: A Passion. John Wiley & Sons. ISBN 978-0-471-29318-7..
Langslow, David R. (2000). Medical Latin in the Roman Empire. Oxford University Press. ISBN 978-0-19-815279-8..
Littré, Maximilien Paul Emile (1863). "Histoire de la langue française: Études sur les origines, l'étymologie, la grammaire". Didier. {{cite journal}}: Cite journal ต้องการ |journal= (help).
McGee, Harold (2004). On Food and Cooking: The Science and Lore of the Kitchen. Scribner. ISBN 978-0-684-80001-1..
Serventi, Silvano (1993). La grande histoire du foie gras. Flammarion. ISBN 978-2-08-200542-5..
Toussaint-Samat, Maguelonne (1994). History of Food. Blackwell Publishing Professional. ISBN 978-0-631-19497-2..
Walter, Henriette (2006). French Inside Out: The French Language Past and Present. Routledge. ISBN 978-0-415-07670-8..
Fabricant, Florence (2004). "Peppering with salt: chefs find favor with gourmet versions of common seasoning". Nation's Restaurant News. 38 (9): 36.
แหล่งข้อมูลอื่น

Video of foie gras production.
ฟัวกรา เก็บถาวร 2009-04-02 ที่ เวย์แบ็กแมชชีน
แหล่งข้อมูลอื่น > งานวิจัยวิทยาศาสตร์

Report of the EU Scientific "Committee on Animal Health and Animal Welfare on Welfare Aspects of the Production of Foie Gras in Ducks and Geese" (PDF). (277 KiB)
แหล่งข้อมูลอื่น > แหล่งข้อมูลอื่น

Foie Gras without force-feeding
Faux Gras – "Foie Gras Without The Cruelty"
Foie Gras history and using microbiome manipulation without forced feeding เก็บถาวร 2019-12-05 ที่ เวย์แบ็กแมชชีน
Chef Dan Barber tells the story of a small farm in Spain that has found a humane way to produce foie gras
Can Ethical Foie Gras Happen in America? เก็บถาวร 2013-05-26 ที่ เวย์แบ็กแมชชีน TIME, 12 August 2009
มิฮาย กาโรยี

| มิฮาย กาโรยี |
| --- | --- |


ประธานาธิบดีฮังการี คนที่ 1
ดำรงตำแหน่ง 11 มกราคม ค.ศ. 1919 – 21 มีนาคม ค.ศ. 1919 รักษาการ: 16 พฤศจิกายน ค.ศ. 1918 – 11 มกราคม ค.ศ. 1919
นายกรัฐมนตรี: เดแน็ช เบริงคีย์
ก่อนหน้า: สถาปนาตำแหน่ง
ถัดไป: ซานโดร์ กอร์บอยี
นายกรัฐมนตรีฮังการี คนที่ 20
ดำรงตำแหน่ง 31 ตุลาคม ค.ศ. 1918 – 11 มกราคม ค.ศ. 1919
กษัตริย์: พระเจ้ากาโรยที่ 4  อาร์ชดยุกโยเซ็ฟ เอากุสท์ (ในฐานะผู้สำเร็จราชการ)
ประธานาธิบดี: ตัวเอง
ก่อนหน้า: ยาโนช ฮอดิก
ถัดไป: เดแน็ช เบริงคีย์
 
ข้อมูลส่วนบุคคล
เกิด: อาดาม เจิร์จ มิกโลช กาโรยี แด น็อจกาโรย 4 มีนาคม ค.ศ. 1875 โฟต จักรวรรดิออสเตรีย-ฮังการี
เสียชีวิต: 19 มีนาคม ค.ศ. 1955 (80 ปี) ว็องส์ ประเทศฝรั่งเศส
พรรคการเมือง: พรรคโกชุตอิสระแห่งชาติ
คู่สมรส: กาตินกา อ็อนดราชี

เคานต์ มิฮาย อาดาม เจิร์จ มิกโลช กาโรยี แด น็อจกาโรย (ฮังการี: gróf nagykárolyi Károlyi Mihály Ádám György Miklós; 4 มีนาคม ค.ศ. 1875 – 19 มีนาคม ค.ศ. 1955) เป็นนักการเมืองชาวฮังการี ผู้ซึ่งดำรงตำแหน่งนายกรัฐมนตรีฮังการี ค.ศ. 1918-1919 และเป็นประธานาธิบดีฮังการีคนแรกหลังการล่มสลายของจักรวรรดิออสเตรีย-ฮังการีและการปฏิวัติเปลี่ยนแปลงระบอบเป็นสาธารณรัฐประชาชน ในระหว่างการดำรงตำแหน่งของเขา ต้องเผชิญกับปัญหาทางการเมืองทั้งภายในและภายนอกประเทศจากผลที่ตามมาของสงครามโลกครั้งที่หนึ่งและการยึดครองดินแดนของประเทศเพื่อนบ้าน กาโรยีลงจากอำนาจหลังการยึดอำนาจของพรรคคอมมิวนิสต์ฮังการี ซึ่งนำไปสู่การจัดตั้งสาธารณรัฐโซเวียตฮังการีในเดือนมีนาคม ค.ศ. 1919
กาโรยีเกิดเมื่อ ค.ศ. 1875 ในตระกูลขุนนางคาทอลิกที่มีชื่อเสียง เขาเติบโตและได้รับการเลี้ยงดูตามแบบขุนนางฮังการีโดยทั่วไป ต่อมาเขาเริ่มมีความสนใจทางด้านการเมืองมากขึ้น เขาจึงลงสมัครเลือกตั้งและได้รับเลือกเข้าสู่รัฐสภาในฐานะสมาชิกพรรคฝ่ายค้านใน ค.ศ. 1910 เมื่อสงครามโลกครั้งที่หนึ่งดำเนินขึ้นใน ค.ศ. 1914 กาโรยีเป็นผู้นำขบวนการต่อต้านสงครามที่ไม่ฝักใฝ่ฝ่ายใดในรัฐสภา และคัดค้านการเป็นพันธมิตรของจักรวรรดิออสเตรีย-ฮังการีกับจักรวรรดิเยอรมัน อีกทั้งยังเรียกร้องให้สิทธิเลือกตั้งแก่สตรีและทหารผ่านศึก ซึ่งการกระทำดังกล่าวได้สร้างความนิยมต่อตัวเขาเพิ่มมากขึ้น เป็นเหตุให้เกิดความขัดแย้งระหว่างเขากับฝ่ายรัฐบาลของอิชต์วาน ติซอ ในเดือนพฤศจิกายน ค.ศ. 1914 เขาได้สมรสกับเคาน์เตส กาตินกา อ็อนดราชี บุตรสาวของตระกูลผู้ทรงอิทธิพลในฮังการี ใน ค.ศ. 1918 หลังการยอมจำนนของจักรวรรดิในมหาสงคราม กาโรยีได้ร่วมจัดตั้งสภาแห่งชาติฮังการีในฐานะฝ่ายต่อต้านระบอบทวิอำนาจกับออสเตรียและเข้ายึดอำนาจในเดือนพฤศจิกายนหรือที่รู้จักกันว่า "การปฏิวัติเบญจมาศ" ส่งผลให้ฮังการีประกาศแยกตัวออกจากออสเตรียและกลายสภาพเป็นสาธารณรัฐประชาชนแห่งใหม่
ในเวลาห้าเดือนของการดำรงตำแหน่ง รัฐบาลกาโรยียังคงไม่สามารถแก้ปัญหาที่ร้ายแรงของประเทศได้สำเร็จ เนื่องจากความล้มเหลวในการปรองดองกับชนกลุ่มน้อยในเขตแดนฮังการีซึ่งนำไปสู่การแบ่งแยกดินแดน วิกฤตการณ์ทางเศรษฐกิจยังดำเนินต่อไป รวมถึงการว่างงานและความยากเข็ญในเขตเมือง อัตราเงินเฟ้อที่สูงขึ้น ความปรารถนาที่จะปฏิรูปทางการเกษตรในชนบทยังไม่ได้ดําเนินการ และการถูกรุกรานจากประเทศเพื่อนบ้าน จนท้ายที่สุดในเดือนมีนาคม ค.ศ. 1919 พันธมิตรประชาธิปไตยสังคมนิยม-คอมมิวนิสต์จึงขึ้นสู่อำนาจและส่งผลให้สาธารณรัฐประชาชนฮังการีภายใต้การปกครองของเขาต้องสิ้นสุดลง
ในเดือนกรกฎาคม ค.ศ. 1919 เขาลี้ภัยไปยังฝรั่งเศส และเดินทางกลับฮังการีอีกครั้งหลังสงครามโลกครั้งที่สอง โดยเขาดำรงตำแหน่งระดับชาติในระยะเวลาสั้น ๆ ก่อนที่จะลี้ภัยไปยังฝรั่งเศสอีกครั้งและถึงแก่อสัญกรรมใน ค.ศ. 1955
บรรณานุกรม

Balogh, Eva S (1976). "Istvan Friedrich and the Hungarian coup d'etat of 1919: A Reevaluation". Slavic Review. 35 (2): 269-286.
Bodo, Bela (2004). "Paramilitary Violence in Hungary After the First World War". East European Quarterly. 38 (2): 129-172.
Cartledge, Bryan (2009). Károlyie and Bethlen, Hungary : Makers of the Modern World, the Peace Conferences of 1919-23 and Their Aftermarth (ภาษาอังกฤษ). Haus Publishing. ISBN 9781905791736.
Deak, Istvan "The Decline and Fall of Habsburg Hungary, 1914-18" pages 10-30 from Hungary in Revolution edited by Ivan Volgyes Lincoln: University of Nebraska Press, 1971.
Menczer, Bela "Bela Kun and the Hungarian Revolution of 1919" pages 299-309 from History Today Volume XIX, Issue #5, May 1969, History Today Inc: London
Pastor, Peter (1976). Hungary Between Wilson and Lenin (ภาษาอังกฤษ). East European Monograph. p. 191. ISBN 9780914710134.
Rothschild, Joseph (1990). East Central Europe Between the Two World Wars (ภาษาอังกฤษ). University of Washington Press. p. 438. ISBN 9780295953571.
Szilassy, Sándor (1971). Revolutionary Hungary 1918-1921 (ภาษาอังกฤษ). Danubian Press. p. 141. ISBN 9780879340056.
Szilassy, Sándor (1969). "Hungary at the Brink of the Cliff 1918-1919". East European Quarterly. 3 (1): 95-109. ISSN 0012-8449.
Vermes, Gabor "The October Revolution In Hungary" pages 31-60 from Hungary in Revolution edited by Ivan Volgyes Lincoln: University of Nebraska Press, 1971.
Vermes, Gabor (1985). Istvan Tisza (ภาษาอังกฤษ). East European Monographs. p. 627. ISBN 9780880330770.
Zsuppán, Ferenc Tibor (1965). "The Early Activities of the Hungarian Communist Party, 1918-19". The Slavonic and East European Review. 43 (101): 314-334.
แหล่งข้อมูลอื่น

Mihály Graf Károlyi von Nagykárolyi ที่ เวย์แบ็กแมชชีน (เก็บถาวร ตุลาคม 27, 2009)
กฤตภาคจากหนังสือพิมพ์เกี่ยวกับ มิฮาย กาโรยี ในหอจดหมายเหตุข่าวสารคริสต์ศตวรรษที่ 20 ของ ZBW
| ด ค กนายกรัฐมนตรีฮังการี |
| --- | --- | --- |
 List  by length of term  graphical  records 
| การปฏิวัติ 1848 |  Batthyány  (Récsey)  โกชุต  Szemere  |  |
| ราชอาณาจักร (1867–1918) |  อ็อนดราชี  Lónyay  Szlávy  Bittó  Wenckheim  K. Tisza  Szapáry  Wekerle  Bánffy  Széll  Khuen-Héderváry  ไอ. ติซอ  Fejérváry  Wekerle  Khuen-Héderváry  Lukács  ไอ. ติซอ  Esterházy  Wekerle  Hadik  |  |
| สาธารณรัฐที่ 1 |  เอ็ม. กาโรยี  เบริงคีย์  |  |
| สาธารณรัฐโซเวียต |  กอร์บอยี  ไพเดิล opposed by G. Károlyi  Pattantyús-Ábrahám  |  |
| สาธารณรัฐ (1919–20) |  ฟรีดริช  ฮูซาร์  |  |
| ราชอาณาจักร (1920–1946) |  Simonyi-Semadam  Teleki  Bethlen  G. Károlyi  Gömbös  Darányi  Imrédy  Teleki  Keresztes-Fischer  Bárdossy  Keresztes-Fischer  Kállay  Sztójay  Lakatos  ซาลอชี  Miklós  Tildy  |  |
| สาธารณรัฐที่ 2 |  ราโกชี  F. Nagy  ราโกชี  Dinnyés  Dobi  |  |
| สาธารณรัฐประชาชน |  Dobi  ราโกชี  ไอ. นอจ  Hegedüs  ไอ. นอจ  กาดาร์  Münnich  กาดาร์  Kállai  Fock  Lázár  Grósz  Németh  |  |
| สาธารณรัฐที่ 3 |  Németh  Antall  Boross  โฮร์น  โอร์บาน  Medgyessy  Gyurcsány  Bajnai  โอร์บาน  |  |
ตัวเอียง หมายถึง ผู้รักษาการ
| ด ค กประมุขแห่งรัฐฮังการี |
| --- | --- |
การปฏิวัติ 1848:  Kossuth  Görgei 
ราชอาณาจักร (1867–1918):  ฟรันทซ์ โยเซ็ฟที่ 1  กาโรยที่ 4 
สาธารณรัฐที่ 1:  กาโรยี 
สาธารณรัฐโซเวียต:  กอร์บอยี  Peidl 
สาธารณรัฐ (1919–20):  Joseph August  Friedrich  Huszár 
ราชอาณาจักร (1920–1946):  โฮร์ตี  ซาลอชี  Miklós  High National Council 
สาธารณรัฐที่ 2:  Tildy  Szakasits 
สาธารณรัฐประชาชน:  Szakasits  Rónai  Dobi  Losonczi  Németh  Straub 
สาธารณรัฐที่ 3:  Szűrös  Göncz  Mádl  Sólyom  Schmitt  Kövér  อาแดร์  โนวัก 
ตัวเอียง หมายถึง ผู้รักษาการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย  โครเอเชีย  เนเธอร์แลนด์  โปแลนด์ 
วิชาการ:  CiNii 
ประชาชน:  Deutsche Biographie  Trove 
อื่น ๆ:  IdRef
เทียวฮวยฮุ้ง

| เทียวฮวยฮุ้ง |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Cucurbitales
วงศ์:: Cucurbitaceae
สกุล:: Trichosanthes
สปีชีส์:: T.  kirilowii
ชื่อทวินาม
Trichosanthes kirilowii Maxim.

ชื่อพ้อง
 Trichosanthes japonica Regel
เทียวฮวยฮุ้งในภาษาจีนแต้จิ๋ว หรือเทียนฮวาเฟิ่นในภาษาจีนกลาง (จีน: 天花粉, ชื่อวิทยาศาสตร์: Trichosanthes kirilowii) อยู่ในวงศ์ Cucurbitaceae พบในมณฑลเหอหนาน ซานตง เหอเป่ย ซานซี เป็นยาสมุนไพรจีนชนิดหนึ่ง ชื่อสามัญในภาษาอังกฤษคือ Chinese cucumber ซึ่งแปลตรงตัวว่าแตงกวาจีน และ Chinese snake gourd
รากแห้งเปลือกสีเหลืองอมขาวหรือน้ำตาลอ่อน เนื้อในเป็นสีเหลืองอ่อนหรือขาวใช้ทำยาแก้กระหายน้ำ ขับร้อน หัวของพืชชนิดนี้ในภาษาจีนกลางเรียกว่า  tiān huā fěn ในตำรายาจีนใช้ระบายความร้อน โดยเฉพาะในปอด ขับเสมหะ แก้พิษ ขับหนอง ผลในภาษาจีนกลางเรียก guālóu (ภาษาจีน: 瓜蔞) ช่วย ขับเสมหะ ลดอาการแน่นหน้าอก ลดอาการบวมของฝี แต่การใช้งานที่ปลอดภัยต้องอยู่ภายใต้การดูแลของแพทย์
พืชชนิดนี้เป็นแหล่งของสารต่อต้าน HIV type I ribosome-inactiving lectin ไตรโคแซนทินซึ่งเป็นโปรตีนที่คล้ายริซิน สามารถทำลายโปรตีนที่จับกับอาร์เอ็นเอของไวรัสเอดส์ในหลอดทดลองได้
สตีเฟน ฮิลเลนเบิร์ก

| สตีเฟน ฮิลเลนเบิร์ก |
| --- | --- |
สตีเฟน ฮิลเลนเบิร์ก ในปี ค.ศ. 2011
เกิด: Stephen McDannell Hillenburg 21 สิงหาคม ค.ศ. 1961(1961-08-21) ลอว์ตัน, รัฐโอกลาโฮมา สหรัฐ
เสียชีวิต: 26 พฤศจิกายน ค.ศ. 2018(2018-11-26) (57 ปี) ซานมาริโน รัฐแคลิฟอร์เนีย สหรัฐ
การศึกษา:   มหาวิทยาลัยรัฐฮุมโบลด์ท (B.S., 1984)  California Institute of the Arts (M.F.A., 1992) 
อาชีพ: Animator cartoonist marine biologist voice actor
ปีปฏิบัติงาน: ค.ศ. 1984–2018
มีชื่อเสียงจาก:   ร็อคโก้ โมเดิร์นไลฟ์  สพันจ์บ็อบ สแควร์แพนส์ 
คู่สมรส: Karen Umland (สมรส 1998)
บุตร: 1

อาชีพทางวิทยาศาสตร์
สาขา: ชีววิทยาทางทะเล
สถาบันที่ทำงาน: Orange County Marine Institute
ได้รับอิทธิพลจาก: Jacques Cousteau
 
 
ลายมือชื่อ

สตีเฟน แม็คแดนเนลล์ ฮิลเลนเบิร์ก (อังกฤษ: Stephen McDannell Hillenburg; 21 สิงหาคม ค.ศ. 1961 – 26 พฤศจิกายน ค.ศ. 2018) เป็นนักวาดภาพแอนิเมชัน, นักพากย์ และครูวิชาชีววิทยาทางทะเลสัญชาติอเมริกัน เป็นที่รู้จักจากการ์ตูนเรื่อง สพันจ์บ็อบ สแควร์แพนส์ ของนิคคาโลเดียน และเป็นผู้ก่อตั้งยูไนเต็ดแพลงตอนพิกเจอร์ส (United Plankton Pictures)
ชีวิตช่วงต้น

สตีเฟน แม็คแดนเนลล์ ฮิลเลนเบิร์ก เกิดที่ฟอร์ทซิลล์ ซึ่งเป็นฐานกองทัพบกสหรัฐในลอว์ตัน, รัฐโอกลาโฮมา ที่ เคลลี นูเจนท์ ฮิลเลนเบิร์ก จูเนียร์ (Kelly Nugent Hillenburg, Jr.) พ่อของเขาทำงานรับใช้ชาติ ส่วนแนนซี (สกุลเดิม: Dufour) แม่ของเขา กำลังฝึกสอนกับนักเรียนที่มีความบกพร่องทางสายตาตอนอายุ 1 ขวบ ครอบครัวของเขาย้ายไปที่โอเรนจ์ เคาน์ตี, รัฐแคลิฟอร์เนีย ที่ซึ่งพ่อและไบรอัน น้องชาย ทำงานเป็นนักออกแบบในโรงงานการบินและอวกาศ
ชีวิตส่วนตัว

ฮิลเลนเบิร์กแต่งงานกับแคเรน (Karen; สกุลเดิม: Umland) ผู้เป็นเชฟแถวแคลิฟอร์เนียตอนใต้ และเป็นครูสอนทำอาหารที่คูลเวอร์ซิตี (Culver City)ในปี ค.ศ. 1998 โดยมีลูกชายแค่คนเดียวชื่อเคลย์ เคยอยู่ที่ฮอลลีวูด และปาซาเดนา (Pasadena) และอาศัยอยู่กับครอบครัวที่ซานมาริโน รัฐแคลิฟอร์เนีย จนกระทั่งเสียชีวิต
ชีวิตส่วนตัว > ป่วย และเสียชีวิต

ฮิลเลนเบิร์กสัมภาษณ์ในแม็กกาซีน วาไรตี ในเดือนมีนาคม ค.ศ. 2017 ว่าติดเชื้ออะไมโอโทรฟิก แลเทอรัล สเกลอโรซิส (ALS) เขากล่าวอีกว่า จะทำงานให้กับเรื่อง สพันจ์บ็อบ สแควร์แพนส์ "ตราบเท่าที่ [เขา] ทำได้"
ฮิลเลนเบิร์กเสียชีวิตที่บ้านของเขา ในวันที่ 26 พฤศจิกายน ค.ศ. 2018 ตอนอายุ 57 ปี ส่วนสาเหตุการเสียชีวิตเพราะหัวใจล้มเหลวเนื่องจากอาการเรื้อรังของโรค ALS ในวันต่อมา ร่างของเขาถูกเผา และโปรยขี้เถ้าลงที่มหาสมุทรแปซิฟิก ห่างจากหาดแคลิฟอร์เนียไป 500 ยาร์ด (460 เมตร)
รางวัลและเกียรติยศ

ในปี ค.ศ. 1992 หนังสั้นเรื่อง วอร์มโฮลส์ ชนะหัวข้อแนวคิดที่ดีที่สุดที่งานแอนิเมชันนานาชาติที่ออตตาวา (Ottawa International Animation Festival) ส่วน สพันจ์บ็อบ สแควร์แพ้นท์ ได้เข้าชิงรางวัลเอ็มมีไป 17 สาขา
ในปี ค.ศ. 2001 ทางHeal the Bay ได้รับการยกย่องในงานวอล์กเดอะวอล์กอวอร์ด ในปีต่อมาฮิลเลนเบิร์กได้รับรางวัลเทเลวิชันแอนิเมชันอวอร์ด (Television Animation Award) จาก National Cartoonists Society และรางวัลรูปปั้นเจ้าหญิงเกรซ จากองค์กรเจ้าหญิงเกรซ และในปี ค.ศ. 2018 ได้รับรางวัลวินเซอร์ แม็คเคย์อวอร์ด (Winsor McCay Award) ที่งานประกาศรางวัลแอนนีอวอร์ด ครั้งที่ 45
ผลงาน > ภาพยนตร์

| ชื่อ | ปี | บทบาท | หมายเหตุ | อ้างอิง |
| --- | --- | --- | --- | --- |
| The Green Beret (หนังสั้น) | 1992 | — | Student film   Director  Writer  Animator  |  |
| Wormholes (หนังสั้น) | 1992 | — | Student film   Director  Writer  Animator  |  |
| สพันจ์บ็อบ สแควร์แพ้นท์ เดอะมูฟวี่ | 2004 | Parrot (voice) |   Director  Writer  Story  Producer  Storyboard artist  |    |
| Hollywood Blvd., USA (หนังสั้น) | 2013 | — |   Director  Producer  |  |
| สพันจ์บ็อบ ฮีโร่จากใต้สมุทร | 2015 | Baby in Stroller (voice) |   Story writer  Executive producer  |    |
| สพันจ์บ็อบ ผจญภัยช่วยเพื่อนแท้ | 2020 | — |   Executive producer  Posthumous release  Dedication of memory  |  |
ผลงาน > โทรทัศน์

| เรื่อง | ปี | บท | ตำแหน่ง | Ref(s) |
| --- | --- | --- | --- | --- |
| ร็อคโก้ โมเดิร์นไลฟ์ | 1993–1996 | — |   Creative director  Director  Executive story editor  Storyboard artist  Storyboard director  Producer  Writer  |     |
| สพันจ์บ็อบ สแควร์แพนส์ | 1999–2018 |   Miner  Potty the Parrot (voice)  Painter  Director (voice, as Steve Hillenburg)  |   Creator  Executive producer (season 1–12)  Showrunner (season 1–3)  Storyboard director (season 1–3)  Voice director (season 1–3)  Voice actor (season 1–3)  Writer (season 1–3; 12)  |       |
| Square Roots: The Story of SpongeBob SquarePants | 2009 | ตนเอง | สารคดี |  |
ดูเพิ่ม

Abbey, Cherie D., บ.ก. (2004). Biography Today: Profiles of People of Interest to Young Readers. Author Series. Vol. 14. Omnigraphics. ISBN 978-0-7808-0652-8.
Banks, Steven (September 21, 2004). SpongeBob Exposed! The Insider's Guide to SpongeBob SquarePants. Illustrated by Gregg Schigiel. Simon Spotlight/Nickelodeon. ISBN 978-0-689-86870-2.
Lenburg, Jeff (2006). Who's Who in Animated Cartoons: An International Guide to Film and Television's Award-Winning and Legendary Animators (Illustrated ed.). Hal Leonard Corporation. ISBN 978-1557836717.
Neuwirth, Allan (2003). Makin' Toons: Inside the Most Popular Animated TV Shows and Movies (Illustrated ed.). Allworth Press. ISBN 978-1-58115-269-2.
แหล่งข้อมูลอื่น

สตีเฟน ฮิลเลนเบิร์ก ที่ออลมูวี
สตีเฟน ฮิลเลนเบิร์ก ที่อินเทอร์เน็ตมูวีเดตาเบส
Stephen Hillenburg at the Nickelodeon Animation Studio website
| ด ค กสพันจ์บ็อบ สแควร์แพนส์ |
| --- | --- |
การผลิต:  สตีเฟน ฮิลเลนเบิร์ก 
ตัวละคร:  สพันจ์บ็อบ สแควร์แพนส์  แพทริค สตาร์  สควิดวอร์ด เทนแทคเคิลส์  มิสเตอร์แคร็บส์  แพลงค์ตันกับคาเรน  แซนดี้ ชีคส์  มิสซิสพัฟฟ์  เพิร์ล แคร็บส์  แกรี่ 
ภาพยนตร์:  สพันจ์บ็อบ สแควร์แพ้นท์ เดอะมูฟวี่ (2004)  สพันจ์บ็อบ ฮีโร่จากใต้สมุทร (2015)  สพันจ์บ็อบ ผจญภัยช่วยเพื่อนแท้ (2020) 
  หมวดหมู่ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  เบลเยียม  สหรัฐ  ญี่ปุ่น  เช็กเกีย  ออสเตรเลีย  เกาหลี  เนเธอร์แลนด์ 2  โปแลนด์  โปรตุเกส 
ศิลปิน:  รางวัลเอมมี  มิวสิกเบรนซ์  RKD Artists  ULAN 
ประชาชน:  Trove 
อื่น ๆ:  SNAC  IdRef
อาการกลัวเจ็บ

อาการกลัวเจ็บ (อังกฤษ: Algophobia) เป็นโรคกลัวอย่างหนึ่ง มีอาการกลัวความเจ็บอย่างผิดปกติและเป็นเวลานานมากกว่าคนปกติทั่วไป ซึ่งรักษาได้โดยพฤติกรรมบำบัดและใช้ยาคลายกังวล
อาชญากรรมสงครามของรัสเซีย

หญิงชาวจอร์เจียที่บาดเจ็บนั่งอยู่กับซากความเสียหายหลังจากที่รัสเซียทิ้งระเบิดใส่เมืองกอรีระหว่างสงครามรัสเซีย-จอร์เจีย ค.ศ. 2008
อาชญากรรมสงครามของรัสเซีย เป็นการละเมิดกฎหมายอาญาระหว่างประเทศที่ครอบคลุมถึงอาชญากรรมสงคราม อาชญากรรมต่อมนุษยชาติ และอาชญากรรมการฆ่าล้างเผ่าพันธุ์ ซึ่งกองกำลังติดอาวุธทางการและกองกำลังรบกึ่งทหารของรัสเซียถูกกล่าวโทษว่าก่อขึ้นตั้งแต่การล่มสลายของสหภาพโซเวียตใน ค.ศ. 1991 ข้อกล่าวโทษนี้ยังหมายรวมถึงการช่วยเหลือและการสนับสนุนอาชญากรรมที่ก่อขึ้นโดยรัฐหุ่นเชิดหรือหน่วยการเมืองคล้ายรัฐที่ได้รับอาวุธและเงินทุนจากรัสเซียซึ่งรวมถึงสาธารณรัฐประชาชนลูฮันสก์และสาธารณรัฐประชาชนดอแนตสก์ อาชญากรรมสงครามเหล่านี้ได้แก่การฆ่าคน การทรมาน การก่อการร้าย การเนรเทศหรือการบังคับให้พลัดถิ่น การลักพาตัว การข่มขืนกระทำชำเรา การฉกชิงทรัพย์ การกักขังโดยไม่ชอบด้วยกฎหมาย การโจมตีทางอากาศโดยไม่ชอบด้วยกฎหมายหรือการโจมตีวัตถุพลเรือน และการทำลายล้างโดยขาดความยับยั้งชั่งใจ
แอมเนสตี้ อินเตอร์เนชั่นแนล และฮิวแมนไรตส์วอตช์ได้บันทึกอาชญากรรมสงครามของรัสเซียในเชชเนีย จอร์เจีย ยูเครน และซีเรีย องค์การแพทย์ไร้พรมแดนยังได้บันทึกอาชญากรรมสงครามในเชชเนียด้วย ใน ค.ศ. 2017 สำนักงานข้าหลวงใหญ่สิทธิมนุษยชนแห่งสหประชาชาติ (โอเอชซีเอชอาร์) รายงานว่ารัสเซียใช้ระเบิดลูกปรายและอาวุธเพลิงในซีเรีย ซึ่งก่อให้เกิดอาชญากรรมสงครามจากการโจมตีโดยไม่เลือกเป้าหมายในพื้นที่ที่มีพลเรือนอาศัยอยู่ โอเอชซีเอชอาร์ยังพบว่ารัสเซียกระทำความผิดฐานก่ออาชญากรรมสงครามในยูเครนใน ค.ศ. 2022 และ 2023 เมื่อวันที่ 13 เมษายน ค.ศ. 2022 องค์การว่าด้วยความมั่นคงและความร่วมมือในยุโรป (โอเอสซีอี) เผยแพร่รายงานที่พบว่ารัสเซียกระทำความผิดฐานก่ออาชญากรรมสงครามจากการโจมตีทางอากาศใส่โรงพยาบาลในเมืองมารีอูปอล ในขณะที่การฆ่าโดยเลือกเป้าหมายและการบังคับให้สูญหายหรือการลักพาตัวพลเรือน (รวมถึงนักข่าวและเจ้าหน้าที่ท้องถิ่น) ที่รัสเซียก่อขึ้นอาจเข้าข่ายอาชญากรรมต่อมนุษยชาติด้วย
เมื่อถึง ค.ศ. 2009 ศาลสิทธิมนุษยชนยุโรปได้ออกคำตัดสินในคดี 115 คดี (รวมถึงคำตัดสินในคดีระหว่างไบซาเยวากับรัสเซีย) โดยตัดสินว่ารัฐบาลรัสเซียมีความผิดฐานบังคับให้สูญหาย ฆ่าคน ทรมาน และไม่สอบสวนอาชญากรรมเหล่านั้นอย่างเหมาะสมในเชชเนีย ใน ค.ศ. 2021 ศาลฯ ยังตัดสินให้รัสเซียมีความผิดฐานฆ่าคน ทรมาน ฉกชิงทรัพย์ และทำลายบ้านเรือนในจอร์เจีย รวมทั้งขัดขวางไม่ให้ชาวจอร์เจียพลัดถิ่นจำนวน 20,000 คนกลับไปยังดินแดนของตน
บรรดาประเทศตะวันตกได้บังคับใช้มาตรการคว่ำบาตรระหว่างประเทศในวงกว้างต่อเจ้าหน้าที่รัสเซียสองครั้งใน ค.ศ. 2014 และ 2022 อันเป็นผลมาจากการที่รัสเซียเข้าไปมีส่วนพัวพันกับสงครามในยูเครน ใน ค.ศ. 2016 รัสเซียถอนการลงนามของตนออกจากศาลอาญาระหว่างประเทศ (ไอซีซี) เมื่อไอซีซีเริ่มสอบสวนการละเมิดกฎหมายระหว่างประเทศที่อาจเกิดขึ้นระหว่างการผนวกไครเมียเข้ากับรัสเซีย จากนั้นใน ค.ศ. 2022 สมัชชาใหญ่แห่งสหประชาชาติผ่านข้อมติที่ อีเอส-11/3 ให้ระงับรัสเซียจากการเป็นสมาชิกคณะมนตรีสิทธิมนุษยชนแห่งสหประชาชาติ (ยูเอ็นเอชอาร์ซี) อย่างเป็นทางการเนื่องจากการละเมิดสิทธิมนุษยชนอย่างเป็นระบบของรัสเซียในยูเครน เจ้าหน้าที่รัสเซียหลายคนถูกศาลท้องถิ่นตัดสินว่ามีความผิดฐานก่ออาชญากรรมสงครามทั้งในเชชเนียและยูเครน ในที่สุดใน ค.ศ. 2023 ไอซีซีออกหมายจับวลาดีมีร์ ปูติน ผู้นำรัสเซีย ในข้อหาก่ออาชญากรรมสงครามในยูเครน